טייטס

צְמוּדוֹנִים (טייטס) הם מכנסיים העשויים חומר גמיש וצמודים לגוף.
המילה צמודונים חודשה באקדמיה ללשון העברית בשנת תשס"א (2001) בעקבות הצעות שהגיעו מן הציבור. במילה מכנסיים, שמקורה בתנ"ך, יש סיומת זוגי על שם שני חלקי הבגד שאליהם נכנסות הרגליים. לעומתה במילה צמודונים (טייטס) נבחרה סיומת הרבים הרגילה.
המונח "טייטס" מתייחס למספר סוגים שונים של ביגוד. הצורה המודרנית (החל משנות השישים של המאה ה-20) מתייחסת לביגוד נשי בדרך כלל, מבד גמיש כלשהו ובגזרה צמודה לגוף.
טייטס הם חלק ממגמת האופנה המתרחבת בשנים האחרונות של שימוש בבגדים שנועדו במקור לספורט בלבד, לא רק לפעילויות ספורט אלא גם כלבוש יומיומי ואופנתי מה שהפך לנורמה חברתית ברחבי ארצות הברית.

היסטוריה

טייטס בצורות שונות ותחת שמות שונים נלבשו במהלך מאות השנים האחרונות על ידי אנשים, הן נשים והן גברים, על מנת לספק חום והגנה.
הטייטס שעוצבו כמכנסיים נפרדים לכל רגל, נלבשו על ידי גברים באירופה במאה ה-13 עד המאה ה-16 (תקופת הרנסאנס).
אלו היו סוג של טייטס כמו גם סוג אחר של מכנסיים גבריים שגברים נהגו ללבוש בסקוטלנד. כמו כן טייטס כאלו שעוצבו כמכנסיים נפרדים לכל רגל העשויים מעור צבי, נלבשו על ידי אינדיאנים. פריט לבוש זה גם אומץ על ידי ציידים ובתקופות מאוחרות יותר גם על ידי אנשי הרים.
בוקרים נהגו ללבוש טייטס שהיו עשויים מעור צבי על מנת להגן על עורם מפני סדקים שנגרמו בעקבות רכיבה ממושכת, בלאי של המכנסיים, על מנת להגן מעקיצות חרקים, קרציות, הכשות נחשים ועוד.
במקומות רבים ברחבי העולם, במיוחד במדינות קרות כמו רוסיה או קוריאה, גברים ונשים המשיכו ללבוש טייטס העשוי מחומרים מחממים, למשל צמר, עד ימינו אלו, לעיתים קרובות בנוסף לשכבה החיצונית, על מנת לשמור על חום.
במאה ה-18 המונח התייחס בדרך כלל לביגוד שלבשו גברים באותה התקופה. פריט לבוש זה היה בדרך כלל עשוי מבד עבה כלשהו או מעור, ועטף את הרגל עד אזור הקרסוליים.
במאה ה-19 המונח התייחס לרוב לבגדי תינוקות שהותאמו לביגוד עליון כמו גם לביגוד עשוי עור או צמר שנהגו ללבוש באותה תקופה חיילים וציידים.
הטייטס חדרו לתחום אופנת הנשים בשנות השישים של המאה ה-20, והושפעו מביגוד שנלבש על ידי רקדנים.
עם התרחבות השימוש בבדים סינתטיים ובדי לייקרה ועליית הפופולריות של ספורט אירובי, הטייטס נעשו עוד יותר אופנתיים בשנות השבעים והשמונים של המאה ה-20, ובסופו של דבר עשו את דרכם גם לתחום אופנת הרחוב.

שימוש צבאי

במהלך מלחמת העולם השנייה, חיל הרגלים של צבא ארצות הברית זכו לכינוי: "הרגליים" על ידי הצנחנים ושאר כוחות צבא ארצות הברית אשר לא נהגו ללבוש טייטס שהונפקו יחד עם הנעליים הצבאיות שקיבלו חיילי חיל הרגלים.
בשלהי מלחמת העולם השנייה, לאחר שהתגלו קשיים רבים עם הנעליים הצבאיות ועם מגפי קרב אצל חיילים, חותלות/טייטס החלו להיעלם מן השירות הצבאי.
בשנת 1943 צבא ארצות הברית החל לשנות את העיצוב של הנעליים הצבאיות על ידי הוספת שכבה עליונה של עור לנעליים והוספת שרוכים ואבזמים.
עד תחילת שנות השישים של המאה ה-20, הסגנון הישן של נעלי הצבא פינה את מקומו למגפיים בקרב רוב חילות השדה, מה שהפך את השימוש בטייטס למיושן ומיותר.

טייטס באופנה המודרנית

טייטס בצורה המודרנית של מכנסיים צמודים, באורך מלא או באורך הקרסול, עשו את דרכם לאופנה בשנות השישים של המאה העשרים ונלבשו לרוב עם חגורות גדולות ובשילוב של נעלי עקב או נעליים בסגנון נעלי בלט שטוחות. ]
טייטס עשוי מבד המשלב ניילון ולייקרה (לרוב הרכב הבד הוא 90% ניילון ו 10% לייקרה) נועד במקור לשמש כלבוש אופייני במהלך פעילות גופנית. החל משנות השמונים של המאה העשרים טייטס נכנסו לאופנה היומיומית ונחשבים גם לבוש רחוב אופייני.]
ישנו טרנד של לבישת טייטס בצבע שחור, לעיתים קרובות מבדים שונים בדרגות שקיפות משתנות, מתחת לחצאיות ארוכות כחלק ממגמת אופנה כללית של לבישת בגדי התעמלות או ריקוד. טייטס גם חדר לאופנת הרחוב תחת השפעת הסרט "פלאשדאנס".
טרנד אופנתי עדכני יותר הוא לבישת טייטס בצבע שחור בשילוב של חצאיות מיני.]
בתחילת שנות ה-90 של המאה ה-20 מכירות של טייטס עלו מאוד ולמעשה עקפו בכמויות מכירות של ג'ינס בחלקים רבים של ארצות הברית.] בעשור זה היה נפוץ מאוד המראה של טייטס עם חולצות בגזרה רחבה וסוודרים גדולים]
בשנת 2005 הטייטס חדר לתחום האופנה הגבוהה, במיוחד בתרבות האינדי ונהיה מאז לפריט לבוש פופולרי שנהוג ללבוש אותו בשילוב פרטי לבוש שונים כמו למשל: סוודרים, מכנסי ג'ינס, חצאיות מיני, חצאיות משובצות, מכנסיים קצרים, שמלות ועוד].

טייטס לגברים

גם גברים החלו ללבוש טייטס לעיתים קרובות יותר בשנים האחרונות כביגוד תחתון וגם עבור פעילות גופנית כגון: הליכה, טיולים ועוד. טייטס נהוג גם כלבוש אופנתי עבור גברים בסצנת המוזיקה האלקטרונית של לונדון].
בשבוע האופנה בסתיו 2007 הוצגו קולקציות שכללו טייטס עבור גברים.